TMI ลั่นผลงานปีนี้โตต่อเนื่อง พร้อมรุกพัฒนาธุรกิจเดิม-บุกตลาดสินค้ากลุ่มนวัตกรรม
TMI ลั่นผลงานปีนี้โตต่อเนื่อง พร้อมรุกพัฒนาธุรกิจเดิม-บุกตลาดสินค้ากลุ่มนวัตกรรม
22 ก.พ. 2560

นายธีระชัย ประสิทธิ์รัตนพร กรรมการผู้จัดการ บริษัท ธีระมงคล อุตสาหกรรม จำกัด (มหาชน) หรือ TMI เปิดเผยว่า บริษัทตั้งเป้าที่จะมีผลประกอบการในปีนี้เติบโตขึ้นอย่างต่อเนื่องจากปี 59 โดยมีแผนที่จะเดินหน้าพัฒนาธุรกิจเดิม รวมถึงมีแผนที่จะบุกตลาดสินค้าในกลุ่มนวัตกรรมเพิ่มสูงขึ้น โดยปัจจุบันอยู่ระหว่างการศึกษาโอกาสในการขยายธุรกิจ ซึ่งคาดว่าจะเห็นความชัดเจนได้ภายในไตรมาส 1/60
“ประสิทธิภาพที่เพิ่มสูงขึ้น และการลดต้นทุนการผลิต เป็นไปตามแผนพัฒนาประสิทธิภาพ และการลดต้นทุนระยะยาวของบริษัทซึ่งในปีนี้ก็เห็นที่ชัดเจนจากผลกำไรสุทธิที่สูงขึ้นอย่างชัดเจน ซึ่งในปี 60 เราเองคาดหวังว่าผลงานของบริษัทจะเติบโตขึ้นอย่างต่อเนื่อง โดยเรามีแผนที่จะรุกสินค้านวัตกรรมมากขึ้นซึ่งเป็นสินค้าที่ตลาดมีความต้องการเพิ่มสูงขึ้นอย่างต่อเนื่องในปัจจุบัน”นายธีระชัย กล่าว
นายธีระชัย กล่าวว่า สำหรับผลประกอบการประจำปี 59 มีกำไรสุทธิอยู่ที่ 4.68 ล้านบาท เพิ่มขึ้น 658.68% จากปี 58 เนื่องจากต้นทุนขายลดลง 3.85% มาจากราคาวัตถุดิบโลกที่ปรับลดลงอย่างต่อเนื่อง